امیر خسرو

امیر خسروفارسی اور اردو کے صوفی شاعر۔ ماہر موسیقی ،انہیں طوطی ہند کہا جاتا ہے۔

نام 
ابوالحسن لقب، یمین الدولہ نام۔ امیر خسرو عرف۔ والدامیر سیف الدین لاچین قوم کے ایک ترک سردار تھے۔ منگولوں کے حملوں کے وقت ہندوستان آئے اور پٹیالی (آگرہ) میں سکونت اختیار کی۔

ولادت 
پیدائش: 1253ء امیر خسرو پٹیالی آگرہ پیدا ہوئے۔ ان کى والدہ ہندوستانی تھیں۔ آٹھ سال کی عمر یتیم ہوئے کچھ عرصہ بعد یہ خاندان دہلی منتقل ہو گیا اور امیرخسرو نے سلطنت دہلی (خاندان غلامان، خلجی اورتغلق) کے آٹھ بادشاہوں کا زمانہ دیکھا اور برصغیر میں اسلامی سلطنت کے ابتدائی ادوار کی سیاسی، سماجی اور ثقافتی زندگی میں سرگرم حصہ لیا۔

خسرو اور محبوب الہی 
محبوب الہی خواجہ نظام الدین اولیاء رضی الله تعالی عنه  کے بڑے چہیتے مرید تھے حضرت امیر خسرو ؒ کو بھی مرشد سے انتہائی عقیدت تھی۔ آپ ؒ کو اپنے مرشد سے “محمد کاسہ لیس” کا خطاب بھی ملا

صنف شاعری 
خسرو نے ہر صنف شعر، مثنوی، قصیدہ، غزل، اردو دوہے ،پہیلیاں، گیت وغیرہ میں طبع آزمائی کی۔ غزل میں پانچ دیوان یادگارچھوڑے۔ ہندوستانی موسیقی میں ترانہ، قول اور قلبانہ انہی کی ایجاد ہے۔ بعض ہندوستانی راگنیوں میں ہندوستانی پیوند لگائے۔ راگنی (ایمن کلیان) جو شام کے وقت گائی جاتی ہے انہی کی ایجاد ہے۔ کہتے یہ کہ ستار پر تیسرا تار آپ ہی نے چڑھایا۔ حضرت خواجہ نظام الدین اولیا کے مرید تھے۔ انہیں کے قدموں میں دفن ہوئے۔

فارسی کلام کی مثالیں 

 
<div style='text-align: center;'>

اردو میں دوہے 

 
<div style='text-align: center;'>

موسیقی 
امیر خسرو شاعری سے ہی نہیں بلکہ موسیقی سے بھی کافی دلچسپی رکھتے تھے۔ ہندوستانی کلاسیکل موسیقی کے ایک اہم شخصیت بھی مانے جاتے ہیں۔ کلاسیکل موسیقی کے اہم ساز، طبلہ اور ستار انہی کی ایجاد مانی جاتی ہے۔ اور فن موسیقی کے اجزا جیسے خیال اور ترانہ بھی انہی کی ایجاد ہے۔

اردو کی ترویج 
دنیا میں اردو کا پہلا شعر حضرت امیرخسرو ہی کی طرف منسوب ہے۔ اس سلسلے میں اردو کے ابتدائی موجدین میں ان کا نام نمایاں ہے ۔

تصانیف 
 تحفۃ الصغر
 وسطالحیات
 غرۃالکمال
 بقیہ نقیہ
 قصہ چہار درویش
 نہایۃالکمال
 ہشت بہشت
 قران السعدین
 مطلع الانوار
 مفتاح الفتوح
 مثنوی ذوالرانی-خضرخان
 نہ سپہر
 تغلق نامہ
 خمسہ نظامی
 اعجاز خسروی
 خزائن الفتوح
 افضل الفوائد
 خالق باری
 جواہر خسروی
 لیلیٰ مجنوں
 آئینہ سکندری
 ملا الانور
 شیریں خسرو

وفات 
آپ کی وفات 1325ء میں ہوئی اور خواجہ نظام الدین اولیاء محبوبِ الٰہی رضی الله تعالی عنه  کے مزار سے چالیس قدم دور آپ کا مزار مبارک ہے     دہلی، ہندوستان۔

حوالہ جات 

 E.G. Browne. Literary History of Persia۔ (Four volumes, 2,256 pages, and twenty-five years in the writing)۔ 1998. ISBN 0-7007-0406-X
 Jan Rypka, History of Iranian Literature۔ Reidel Publishing Company. ASIN B-000-6BXVT-K
 Shīrānī، Ḥāfiż Mahmūd. “Dībācha-ye duvum [Second Preface]۔” In Ḥifż ’al-Lisān (a.k.a. Ḳhāliq Bārī)، edited by Ḥāfiż Mahmūd Shīrānī۔ Delhi: Anjumman-e Taraqqi-e Urdū، 1944.

بیرونی روابط 
 حضرت امیر خسرو: گنگا جمنی تہذیب کے مینارہٴ نور

1253ء کی پیدائشیں
1325ء کی وفیات
اتر پردیش کے شعرا
اردو شعرا
بھارتی اردو شعرا
بھارتی مرد شعرا
بھارتی مسلم شخصیات
تلمیح
تیرہویں صدی کے ہندوستانی شعرا
چشتیہ
چودہویں صدی کے ہندوستانی شعرا
سلطنت دہلی
صوفی شعرا
ضلع ایٹہ کی شخصیات
فارسی زبان کے شعرا
فارسی شعرا
مسلم مصنفین
مسلمان شعراء
مغل دور کے اردو لکھاری
نعت خواں
نعتیہ شاعر
ڈاک ٹکٹوں پر شخصیات
ہزارہ شخصیات
ہندوستانی صوفیا
ہندی شاعر
ہندی شعرا
افغان نژاد ہندوستانی شخصیات
Short description is different from Wikidata